Kære forbruger

Hvis du oplever, at strømmen er afbrudt i Visse, så har Vandværket ligeledes ingen strøm og kan derfor ikke pumpe vand til forbrugerne, det er derfor vigtigt, at du IKKE bruger vand fra vandværket, da ledningsnettet hurtigt tømmes.

I sådan en situation er vi på vandværket i nødberedskab og har travlt med at sikre, at vandforsyningen igen kommer op at køre hurtigst muligt. Ring ikke til vandværket men følg med på hjemmesiden og facebook, når det hele kører igen.

Når strømmen kommer tilbage – og vi igen kan sende vand ud til dig – kan du opleve brunt vand fra vandhanen.

Det er ikke farligt og skyldes, at okker har løsnet sig i vandledningerne, fordi der har været lukket for vandet i en periode. Lad vandhanen løbe, og når vandet har en normal farve, er okkeren skyllet ud.

Venlig hilsen

Visse Vandværk